Telefonaflytning er aflytning foretaget af en tredjeperson af en telefonsamtale. Telefonaflytning kan foretages ulovligt eller lovligt af politiet efter dommerkendelse. Det danske politi foretager flere tusinde telefonaflytninger hvert år. Af disse har der over en 5-års periode været 30 sager hvor telefonaflytningen har været ureglementeret, f.eks. på grund af at aflytningen er blevet fortaget mod en forkert person. Aflytningen kan kun ske i forbindelse med efterforskning af forbrydelser med en strafferamme på seks år eller derover.